སྙན་ངག་འདི་ནི་༡༩༠༧ལོར་བྷང་གྷ་ལའི་སྐད་དུ་ཐོག་མར་གསར་རྩོམ་གནང་ཞིང་༡༩༡༢ལོའི་ལོ་འགོར་མཇུག་གྲུབ་པ་ཞིག་ཡིན།དེའང་བར་སྐབས་ཀྱི་ལོ་ལྔ་བོ་ནི་ཐེ་ཀོར་ལ་མཚོན་ན་མྱ་ངན་གྱི་ལོ་ཟླ་ནག་པོ་ཞིག་ཏུ་བརྩི་ཆོ་སྟེ།སྐྱིད་སྡུག་མཉམ་རོལ་གྱི་གཟའ་ཟླ་དམ་པ་དེ་ཚེས་ལས་འདས་ནས་ལོ་མང་མ་སོང་གོང་།ཐེ་ཀོར་རང་གི་ཤ་ཆད་ཀྱི་བུ་ཕྲུག་རང་ལོ་༡༣སོན་མ་ཐག་པའི་བུ་མོ་ལཱ་ནེ་དང་བུ་ཆུང་སཱ་མེན་ཏི་གཉིས་སྔ་ཕྱི་བྱས་ཏེ་འཇིག་རྟེན་འདི་དང་ཁ་བྲལ་བ་མ་ཟད།རང་གི་འདང་ཅན་གྲོགས་པོ་གང་མང་ཞིག་ལའང་མི་སྡུག་པའི་རྐྱེན་ངན་སྣ་ཚོགས་བསྟུད་མར་ཐོག་ཏུ་བབས་པ་ལ་བརྟག་ན།བར་དུམ་གྱི་ལོ་ཟླ་དེ་དག་ནི་ཁོང་ལ་མཚོན་ན་སུན་སྣང་གི་འཇིག་རྟེན་སྐྱ་བོ་ཡིན་པར་རྟོགས་ནུས།